WikipediA 

Bizi 


Bizia ezaugarri bereizgarri bat da, berezko iraupen eta garapen-prozesuak dituzten eta ez dituzten izakiak 
bereizten dituena. Berezko iraupen eta garapen-prozesu hauen artean daude haztea , ugalketa , homeostasia 
eta metabolismoa. Gainera, izaki bizidunak karbonoa duten molekula organikoz daude denak osatuak. 
Izaki bizidun mota u Gari daude, hala nola landareak, animaliak, onddoak, protistoak, bakterioak eta 
arkeobakterioak. Definitzeki irizpideak anbiguoak izan daitezke batzuetan, eta beste izaki batzuk 
biziduntzat jo daitezke, hala nola birusak, biroideak eta bizi sintetikoa. 

Hasiera-hasieratik, biziak bere ingurua aldatu izan du eskala geologikoan , baina egokitu ere egin da 
ekosistema eta baldintza gehienetan irauteko. Zelulak dira egitura banakoak, materia biziaren parte 
oinarrizkoenak^. Bi zelula mota daude, prokariotoak eta eukariotoak, biak mintz batek inguratutako 
zitoplasmaz osatuak, biomolekula ugarirekin (proteinak eta azido nukleikoak esaterako). Izaki bizi batzuk 
zelulabakarrak dira, hau da, zelula bakar batek osatzen ditu, eta beste batzuk zelulanitzak, alegia, zelula 
askoz daude osatuak. 

Biziaren ikerketaz biologia arduratzen da. 

Bizi 



Bizia VVaitakereko haitz baten.^ 
Irudi gehiago 

Sailkapen zientifikoa 


Domeinuak eta Erreinuak 

Bizia Lurrean: 

Bizi ez-zelularra 

Birusak 

Bizi zelularra 

Bacteria 

Archaea 

Eukarya 

Protista 

Fungi 

Plantae 

Animalia 

Datu orokorrak 
Kolorea limegreen 


Definizioa(k) 


Biziaren deñnizioa erronka handia izan da zientzialari eta filosofoentzat, eta definizio ugari 
proposatu izan dira^l Bizirik eta hilda dagoenaren arteko desberdintasuna ez dago oso argi, 
hainbat estrukturek, adibidez birusek bi aldeetako hainbat ezaugarri dituzte. Berez bizirik 
eta hilik dagoena ezin da definitu, ez baitago argi bien arteko desberdintasuna non dagoen. 
Biologiak eginiko definizioan hauek dira ikusten diren ezaugarriak: 

1. izaki bizidunek elikatu egiten dira, bai ingurugiroko gai ez organikoetatik edo 
beste izaki bizidun batzuetatik; 

2. izaki bizidunak hazi eta garatzen dira; 

3. izaki bizidunek ingurugiroarekiko harremana dute; 

4. izaki bizidunak euren kasa birsortzen dira. Ez dute behar kanpo laguntzarik eta 
hau garrantzitsua da definiziorako. 


Bacteria Archaea Eukaryola 



Hala ere definizio honetan kristal mineralak sartzen dira, eta ez birusak. Sua ere sartzen da definizioan. Horregatik beste hainbat definizio 
proposatu dira Bizirako. 


Definizio fisiologikoa 

Izaki bizidunajan, metabolizatu, iraitzi, arnasa hartu, mugitu, hazi, birsortu eta kanpo faktoreen aurrean erantzuteko gai dena da. 






















Deñnizio honek duen arazoa esklusibitatearena da. Auto batek guztiak egiten ditu baina ez dago bizirik. Hainbat bakterio kimisintetikoek ez 
dute arnasa hartzen eta bizirik daudela inork ez du ukatzen. Hau dela eta geroz eta gutxiago erabiltzen da. 


Definizio metabolikoa 

Sistema bizi bat muga definitu bat duen objektua da zeinak kontinuoki inguruarekin substantziak elkartrukatzen dituen alteratu gabe. 
Haziak, esporak, bakteria latenteak... ez ditu deñnitzen eta beraz ez da egokia. Suak ere deñnizio hau onartzen du. 


Definizio biokimikoa 

Izaki bizidun guztiek informazio hereditario birsorgarria du bere barnean azido nukleikoetan kodifikatua zeintzuek metabolismo zelularra 
kontrolatzen duten proteina eta entzimen bitartez. 

Nahiko zehatza bada ere ez da baliagarria ezagutzen dugun kimikaz kanpoko bizia ukatzeaz gain egon litekeen bizia zibernetikoa ezinezkotzat 
jotzen duelako. 


Definizio genetikoa 

Bizia hautespen naturalaz eboluzionatu ahal duen sistema oro da 

Hainbat biologok ukatzen dute birusak sartzen dituelako eta etorkizunean sor daitezkeen birus informatiko polimorfo darwiniarrak barne uzten 
dituelako, hauek bizirik egongo zirela zalantzagarria den arren. 


Definizio termodinamikoa 

Sistema biziak lokalizatutako inguruneak dira non ordenaren gehikuntza kontinuo bat gertatzen den kanpo interbentziorik gabe. 

Definizio hau hoberena dela sinesten da eta Unibertsoaren konprentsio berriaren arabera sortu da. Termodinamikaren bigarren printzipioa 
hartzen du, zeinak entropiaren (desordenaren) gehikuntza beti ematen dela postulatzen duen. 

Biziaren jatorria 

Sakontzeko, irakurri: «Biziaren jatorria» 

Biziaren jatorria gizakia aspalditik kezkatu duen gaia da, ondorio zientifikoak ez ezik, 
garrantzi handiko beste ondorio batzuk ere (metafisikoak, esaterako) planteatzen dituelako. 

Gaia ikuspuntu desberdinetatik gara daiteke, baina artikulu honetan ikuspuntu zientifiko 
huts batekin helduko diogu, Biologiaren teoria klasikoak eta zientziaren azken ekarpenak 
azalduz. 

Biziaren jatorriz jarduterakoan Lur planetaren gainean bizia nola sortu zen aztertzen da, eta 
baita biziak nola eboluzionatu zuen lehenengo zelulatik ere. Ikerkuntza honek oso ekarpen 
baliotsuak egin ditu XX. mendearen erdialdetik. Ekarpen horiek Lurrerako ez ezik, 
baliagarriak dira gure planetatik kanpo ere: esaterako, antzinako Lur planetan biziaren 
agerpena eragin zuten faktoreak Unibertsoko beste alderditan emango balira, oso litekeena 
zen bizia -guk ulertzen dugun eran- bertan azaltzea ere. 

Zientzialari gehienen ustez Lur planetaren gainean bizia orain dela 3.500-3.000 milioi urte 
inguru agertu zen^ 3 ^. Orain arteko fosil zaharrenak 3.700 milioi urte dituzten 
estromatolitoak dira, Groenlandian^. Oso onartua bada ere bizia Lurrean bertan sortu 
zenaren hipotesia, zientzialari batzuek biziaren jatorria Lurretik kanpo kokatu dute, 
panspermiaren hipotesia defendatuz^. 

Biziaren jatorriari buruzko ikerkuntzak zientzia asko biltzen ditu bere baitan: Biologia , 

Kimika , Astronomia , Geologia eta Meteorologia , besteak beste^l Azken urteotan asko 
aurreratu bada ere, oraindik ez dira argitu biziaren sorreraren atzean dauden faktore guztiak, eta nola eragin zioten elkarri lehenengo zelula 
sortzeraino. 

Sailkapena 

Sakontzeko, irakurri: «Taxonomia » 

Izaki bizidunak sailkatzen dituen zientziari taxonomia deritzo. Gizakia ere izaki bizidunen parte osatzen duenez, bera ere sailka daiteke. 
Askotan, izaki bizidunek izen zientifikoa izan ohi dute, zientifikoki sailkatzeko. 

Bizidunak sailkatzeko modu ezagunena hau da: izaki bizidunen bost erreinuak. 



Aurrekanbrikoko estromatolitoak Siyeh eraketan, 
Glaziarren Natura Parkea, AEB. 2002an UCLAko 
VVilliam Schopfek Nature aldizkariak duela 3500 
milioi urteko eraketa geologiko hauek 
zianobakterioen ondoriozko fosilak eta, beraz, 
ezagutzen diren izaki bizidun antzinakoenen 
seinaleak izango liratekeela defendatzen zuen 
artikulu bat idatzi zuen. 















■ Moneroak: zelulabakarrak eta prokariotoak dira, hau da, ez dute nukleorik eta material genetikoa zitoplasman sakabanaturik 
dago. Autotrofoak edo heterotrofoak izan daitezke. Zelulabakarrak direnez, ez dute ehunik. Bakterioak eta arkeobakterioak 
erreinu honetakoak dira (prokariotoak baitira) 

■ Protistoak: protistoak zelulabakarrak edo zelulanitzak dira, eta eukariotoak dira, hau da, nukleo zelularra dute eta nukleo 
horretan dago pilatuta material genetikoa. Autotrofoak edo heterotrofoak izan daitezke. Ez dute ehunik. Protozooak (lehen 
animalien erreinuan sailkatuak) eta algak erreinu honetakoak dira. 

■ Onddoak: onddoak zelulabakarrak edo zelulanitzak dira, eta eukariotoak dira. Denak dira heterotrofoak eta ez dute ehunik. 
Deskonposizioan dauden materialetaz ere elika daitezke. Perretxikoak eta legamiak esaterako, onddoak dira. Ez dute 
mugitzeko gaitasunik. 

■ Landareak: zelulanitzak dira eta eukariotoak, eta animalien antzeko konposizio kimikoa dute. Autotrofoak dira, eta berdeak 
fotosintesia egiten dutelako. Horregatik dira garrantzitsuak atmosferako oxigeno kopurua mantentzeko. Ehunak dituzte eta ez 
dute mugitzeko gaitasunik. Goroldioak, belarra, landare loredunak eta zuhaitzak dira landareak. 

■ Animaliak: zelulanitzak, eukariotoak eta heterotrofoak dira. Ehunak dituzte eta mugitzeko gaitasuna. Gizakia, (gure espeziea) 
erreinu honetakoa da, eta baita gainantzeko ornodun eta ornogabeak ere. 

Bost erreinutako kategoria taxonomikoa gero eta gutxiago erabiltzen da gaur egun biologoen artean. Bere ordez, domeinuaren kategoria 
nagusitu da. Horrela, bizidun guztiak hiru domeinutan sailkatzen dira egun: Arkeobakterioak, Bakterioak (Eubakterioak ere deituak) eta 
Eukariotoak. Lehenengo biek Prokariota eremua osatzen dute. 


Antolamendua: zelulatik biosferara 



Ezker: Koralezko uharriak itsas ekosistema emankorrak diraJ 8 l Eskuin: Oihan epela Olympic Peninsulan (VVashington, AEB). 


Antolamendu ahalmena da biziaren ezaugarri harrigarrienetako bat. Zelula dan oinarrizko mailako antolamendua, baina beste mailak ere badira, 
mota bereko banakoen arteko harremanetan, edo mota desberdineko banakoen artekoetan, erreinu berekoak nahiz erreinu desberdinekoak izan, 
gertatzen den bezalaxe. Laburtzeko, esango dugu badela hierarkia bat, gero eta konplexuagoa, molekulen mailatik antolamendu ekologikoraino 
doana. 

Zelula mailan, oso molekula desberdinak elkartzen dira, eta organulu oso konplexuak eta espezializatuak eratzen dituzte. Organulu dira zelula 
gunea , mitokondria bat edo Golgiren aparatua . Zeluletan daude, eta horietxek dira izaki bizi ororen egitura eta funtzio banako funtsezkoenak 
(beste atal batean aztertzen dira xehe). Izaki bizi asko zelulabakarrak dira; zelula bakar batek osatzen dituela esan nahi du horrek; Monera 
erreinuko motak dira zelulabakarren adibide argiak (bakterioak), zelula prokarioto direnak (ez dute ez gunerik, ez bestelako organulu 
nabarmenik), eta baita protisto asko ere, zelula eukariotoak (badute zelula gunerik, eta badituzte halaber prokariotoetan falta diren organuluak 
ere). 

Hurrengo antolamendu maila elkarren berdin-berdinak diren baina batere espezializaziorik ez duten taldeez eraturiko izaki biziena da; maila hori 
dute bai bakterioek, bai protozooek. Hurrengo mailan, izaki bizia eratzen duten zelulek badute espezializaziorik, eta, era horretan, bada zelula 
desberdintzerik ere, hau da, zelula mota desberdinak ditu izaki batek. Izaki zelulanitz gehienetan, zelulak elkartu egiten dira, eta ehunak osatzen 
dituzte; ehunen adibide dira gihar ehuna , nerbio ehuna, odola, gantz ehuna , hezur ehuna, kartilago ehuna , etab.. animalietan, eta, landareetan, 
xilema , floema, epidermisa, edo azala. Organoak funtzio egiturak dira, ehun desberdinen elkartzez osatuak. Bihotza, adibidez, gihar ehuna, 
gantz ehuna, nerbio ehuna etab.. dituen organo bat da. Ornodun baten kasuan, giltzurruna , urdaila, hestea, entzefaloa, gibela , barea, etab. dira 
organoak; landareen organo dira berriz sustraia, zurtoina eta hostoak adibidez. 

Organoak aparatu edo sistemetan elkartzen dira, izaki biziaren jardunak beharrezko dituen biologia funtzioak bideratzeko. Digestio-aparatua , 
adibidez, hainbat organoz dago osatua; horietako batzuk aipatu ditu gorago, hala urdaila, hestea edo pankrea ; forma eta osaera desberdina dute, 
denek elkarrekin norabide edo prozesu berean lan egiten duten arren. Gernu aparatua giltzurrunek, ureterrak , gernu maskuriak, uretrak eta 
abarrek osatzen dute. Organo horietako bakoitzak eginkizun jakin bat izaten du, aparatuak behar bezala jardun dezan. Izaki biziaren aparatuek, 
koordinaturik jardunez, haren bizitza bideratzen dute. Sistemak elkarren oso antzeko organoez daude osatuak, eta horiek ere batera lan egiten 
dute, denek eginkizun jakin bat dutela. Horren adibide dira nerbio eta gihar sistemak. 

Bai organismo zelulabakarrek, bai zelulanitzek, elkarri eragiten diote, biologia antolamendu gero eta konplexuagoak osatuz; ekologiaren 
aztergai dira goi mailako antolamendu horiek. Populazioa geografia eremu berean bizi diren mota bereko animalien multzoa da; Gipuzkoako 
ibai batean diren amuarrainek populazio bat osatzen dute, baina Galiziako ibai batekoak beste populazio batekoak dira, nahiz eta mota berekoak 
izan. 





















Izaki biziak ingurugiro jakin batean bizi izaten dira, eta horixe dute habitata; aurreko adibidean, ur garbia, hotza, oxigenoz aberatsa zen 
amuarrainaren habitata; ez ordea ur termal sulfurodunen iturburu bat; hor, amuarrainak ez, baina bakterio batzuk bizi dira. Izaki bizien 
populazioak, animaliak, landareak, onddoak, bakterioak etab., eremu jakin batean bizi direnak eta elkarri eragiten diotenak, komunitatea dira; 
kontuan hartzen baditugu komunitateko izaki bizi guztiak, bizi diren ingurune abiotikoarekin batera, ekosistema definituko dugu. Ekosistemak, 
beregain izateko, organismo mota desberdinak izan behar ditu: ekoizleak edo autotrofoak, kontsumitzaileak eta desintegratzaileak edo 
deskonposatzaileak; organismo ekoizleak gauza dira, energia iturri desberdinak erabiliz, gai inorganikoetatik elikagaiak sortzeko. 
Kontsumitzaileak eta deskonposatzaileak heterotrofoak dira, alegia, autotrofoen beharra dute elikadura eskuratzeko. Deskonposatzaileen 
eginkizuna (bakterio eta onddoena) funtsezkoa da, hondakin organikoak endekatzen baitituzte, eta organismo hilak deskonposatzen; hala, horien 
osagaiak aske geratzen dira, eta, hortaz, erabil daitezke berriz ere. Ekosistemen adibide izan daitezke ibaia , basoa, belardia edo aintzira; gure 
planeta da, bertan bizi diren izaki bizi guztiekin, denetan handiena; biosfera deitzen da. 


Bizi estralurtarra 

Sakontzeko, irakurri: «Bizi estralurtar» 

Bizi estralurtarra Lurra planetatik kanpo sortutako bizia da. Hipotesi hutsa baino ez da, zientzialariek ez baitute horren zantzurik aurkitu. Baldin 
eta bizi estralurtarra badago, zientzialariek uste dute unibertsoko hainbat tokitan sortu zela, elkarren eraginik gabe. Panspermia teoriak, berriz, 
dio toki batean sortu omen zela eta hortik beste planeta bizigarri batzuetara hedatu. Dena den, bi teoria horiek ez dute elkar baztertzen. Bizi 
estralurtarraren ikerketa eta teorizazioa astrobiologiari exobiologia edo xenobiologia esaten zaio. 


Heriotza 


Sakontzeko, irakurri: « Heriotza » 


Heriotza, bizi-prozesu edo funtzioen amaiera erabatekoa da, organismo edo zelula bateanI51U5I. 
Zergatien artean zahartzaroa, malnutrizioa, gaixotasunak, traumatismo larriak, indarkeria eta suizidioa 
daude. Lehenengo hirurak berezko heriotza moduan sailkatzen ditugu, azken hirurak ez bezala. Hil 
ondoren, organismoa ziklo biogeokimikoan sartzen da berriz. Sarraskijale edo harrapari batek 
kontsumitu dezake eta hondar organikoak detritiboroek jan, ingurunera itzuliz kate trofikoan 
berrerabiltzeko. 

